Na temelju članka 48., stavka 3. Zakona o sportu (“Narodne novine” broj 71/06, 150/08, 124/10,124/11 i 86/12) i članka 10. Statuta Županijskog saveza športova Vukovarsko-srijemske županije (u daljnjem tekstu Savez), Savez raspisuje

 **JAVNI POZIV**

**ZA PRIKUPLJANJE PRIJEDLOGA PROGRAMA ZA IZRADU PROGRAMA JAVNIH POTREBA U SPORTU VUKOVARSKO-SRIJEMSKE ŽUPANIJE U 2022. GODINI**

**I.**

Predmet ovog poziva je prikupljanje pisanih prijedloga programa za izradu Programa javnih potreba u sportu Vukovarsko-srijemske županije u 2022. godini (dalje kratko: Program javnih potreba).

Županijski saveza športova Vukovarsko-srijemske županije objedinjuje i predlaže, a Županija Vukovarsko –srijemska u propisanoj proceduri donosi Program javnih potreba, zajedno s godišnjim proračunom.

**II.**

 Pisani prijedlozi programa za izradu Programa javnih potreba iz točke I. ovoga Poziva imaju se odnositi na sljedeće aktivnosti, poslove i djelatnosti:

* 1. **TRENINZI I NATJECANJA SPORTAŠA**
1. program sportske škole (program sportske obuke mladih-početnici)
2. programi treninga i natjecanja sportaša mlađih dobnih kategorija,
3. program treninga i natjecanja sportaša seniorskog uzrasta
4. članarine prema nacionalnim Savezima
	1. **SPORT OSOBA S INVALIDITETOM**
		1. program treninga i natjecanja klubova i društava

**III.**

Pravo sudjelovanja na Pozivu imaju sve pravne osobe sa sjedištem/prebivalištem u Vukovarsko-srijemskoj županiji, a koje temeljem Zakona o sportu (“Narodne novine” broj 71/06, 150/08, 124/10,124/11 i 86/12) mogu obavljati djelatnost sporta i upisane su u registar sportskih djelatnosti kod nadležnog ureda.

**IV.**

 Pisani prijedlozi sportskih programa neće se razmatrati ukoliko nisu dostavljeni u roku i na za **to predviđenim obrascima** koji se mogu preuzeti na Internet stranici Županijskog saveza športova Vukovarsko-srijemske županije

Obavezna dokumentacija za prijavu programa je:

1. popunjen Obrazac (opći obrazac i obrasci opisa programa i proračuna programa)

2. potvrda Porezne uprave o stanju duga po osnovi javnih davanja o kojima službenu evidenciju vodi Porezna uprava, a koja nije starija od mjesec dana od objave Poziva

3. uvjerenje nadležnog suda da se protiv odgovorne osobe prijavitelja ne vodi kazneni postupak koje nije starije od šest mjeseci od objave Poziva

4. popunjen, potpisan i ovjeren Obrazac izjave o nepostojanju dvostrukog financiranja

5. popunjen, potpisan i ovjeren Obrazac o istinitosti i točnosti podataka

**V.**

Na temelju postojećih kriterija povjerenstva Županijski savez športova Vukovarsko-srijemske županije će vršiti odabir i utvrđivati prednost ponuđenih prijedloga programa koji će se uvrstiti u prijedlog Programa javnih potreba u sportu za 2022. godinu.

**VI.**

 Prijedlozi programa za provedbu Programa javnih potreba u sportu Vukovarsko-srijemske županije za 2022. godinu dostavljaju se poštom preporučeno, neposrednom dostavom ili na e-mail adresu Saveza zaključno s **29.12.2021.** godine.

 Prijedlozi programa za JP u sportu Vukovarsko-srijemske županije za 2022. godinu predaju se na adresu:

**Županijski savez športova Vukovarsko-srijemska županija**

**H.D.Genschera 10 b**

**32 100 Vinkovci**

**ili**

**e-mail adresu:** **zssvk@optinet.hr**

s napomenom:

**"PONUDA ZA PROVEDBU PROGRAMA JAVNIH POTREBA U SPORTU VUKOVARSKO-SRIJEMSKE ŽUPANIJE U 2022. GODINI“**

**VII.**

 Sve udruge/osobe čiji programi budu prihvaćeni i uvršteni u Program javnih potreba u 2022. godini o istome će biti obaviješteni pisanim putem te pozvani na izvršenje obveze zaključenja Ugovora.

Za sve dodatne informacije obratiti se tajniku Saveza gospodinu Miroslavu Vitković.

Vinkovci, 03.12.2021.

 Županijski savez športova Vukovarsko – srijemske županije

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Luka Kalinić, predsjednik